Title: Nyolcszázezer
Description: "November 25-e a Szovjetunióba elhurcolt magyar politikai rabok és kényszermunkások emléknapja, mert 1953-ban ezen a napon 1500 politikai elítélt érkezhetett haza Magyarországra. E kötet interjúalanyai közül heten még életben vannak, velük személyesen beszélgethetett az ifjú riporternő, három túlélőnek azonban már csak az utódjával, gyermekével találkozhatott, hogy szembesüljön a sokáig el nem mondott és el nem mondható sorsukkal. Fontos, hogy azok a fiatalok és lassan középkorúak, akiknek az iskolában nem volt módjuk a történelmünk elhallgatott fejezeteiről tanulni, még élő tanúktól hallhassanak a XX. század ezen időszakáról. A szovjet megszállók nemcsak órákat, festményeket és más értékeket hurcoltak el hazánkból, hanem sok ártatlan fiatal életét vagy legszebb éveit is elrabolták. 9-10 vagy még több évnyi kegyetlen rabszolgaság után hazaérkezve, ezek az áldozatok további évtizedekig másodrendű állampolgárai lettek hazájuknak, nélkülözéssel szembenézve, állandó megfigyelés alatt. A kötet remélt célja, hogy az olvasót további olvasásra sarkallja, hogy kérdéseket tegyen fel, hogy egyre több emberi szem nyíljon ki, hogy az elhallgatott történelem megszólaljon."--
Subjects: Forced labor, Personal narratives, Concentration camps
Places: Soviet Union